Temeljem čl.30. Zakona o komunalnom gospodarstvu (NN br.68/18) tvrtka Dimko d.o.o. Dravska 275 iz Pitomače OIB: 36233113371 donosi

OPĆI UVJETI ISPORUKE KOMUNALNE USLUGE

OBAVLJANJE DIMNJAČARSKIH POSLOVA

Članak 1.

Ovim Općim uvjetima isporuke komunalne usluge obavljanja dimnjačarskih poslova uređuje se međusobni odnosi između isporučitelja komunalne usluge i korisnika dimnjačarskih usluga.

Članak 2.

ODREĐIVANJE POJMOVA

Pojedini pojmovi uporabljeni u ovim Općim uvjetima imaju značenje kako je to navedeno u ovom članku.

Isporučitelj komunalne usluge obavljanja dimnjačarskih poslova je Dimko d.o.o. Dravska 275 iz Pitomače, u daljnjem tekstu Isporučitelj).

Korisnik usluga obavljanja dimnjačarskih poslova Fizička ili pravna osoba, vlasnici stambenih objekata ili poslovnih prostorija ( u daljnjem tekstu korisnik).

Članak 3.

Dimnjačarski poslovi

Podrazumijevaju se usluge koje korisnik mora dozvoliti prema tehničkom pravilniku o dimnjačarstvu HDU i odluci o obavljanju dimnjačarskih poslova Općine Kloštar Podravski i usluge na zahtjev Korisnika.

Usluge koje korisnik mora dozvoliti podrazumijevaju se usluge čišćenja i kontrole dimnjaka i ložišta, odstranjivanje smole iz dimnjaka i čišćenje sabirališta čađe.

Usluge na zahtjev Korisnika podrazumijeva se usluge čišćenja dimovodnih cijevi i ložišta, ventilacijskih kanala kuhinjskih mapa i sve ostale usluge koje obavlja ovlaštena dimnjačarska služba

Naknada za dimnjačarske poslove

Isporučitelj usluge ima pravo na naknadu za obavljanje dimnjačarskih poslova.

Članak 4.

Minimalni tehnički uvjeti za dimnjak

Podrazumijeva se da je dimnjak građen od propisanih materijala prema tehničkom propisu za dimnjake u građevinama, da ima pristup vratašcima za kontrolu i čišćenje na siguran način kao i pristup vratašcima na dnu dimnjaka za čišćenje sabirališta čađe ( vađenje čađi ).

Članak 5.

Vratašca za kontrolu i čišćenje dimnjaka instalirana u stambenom prostoru moraju imati klasifikaciju otpornosti na nepropusnost, vlagu, požar itd. i da se zatvaraju dimnjačarskim ključem.

Članak 6.

Korisnik ima mogućnost Isporučitelju podnijeti prigovor na izvršenu uslugu pisanim putem na email adresu dimko.pitomaca@vt.t-com.hr ili pisanim putem na adresu Dimko d.o.o. Dravska 275 Pitomača.

Članak 7.

Isporučitelj ne može raskinuti Ugovor ako korisnik ne plaća izvršenu uslugu jer je prema odluci o dimnjačarskoj službi obavezan pružiti uslugu a naknadu će tražiti pravnim putem ( sudskim putem), a daljnje usluge će naplaćivati prije izvršenja usluge.

Članak 8.

Isporučitelj ne snosi nikakvu odgovornost za posljedice nakon čišćenja dimnjaka prema Korisniku koji ima vratašca za kontrolu i čišćenje instalirana u stambenom prostoru.

Članak 9.

Obavezni rokovi čišćenja dimnjaka

1. Dimnjaci s ložištem na kruta i tekuća goriva minimalno jednom mjesečno u sezoni loženja
2. Dimnjaci s ložištem na plin vrste B četiri puta godišnje, minimalno jednom godišnje.
3. Dimnjaci s ložištem na plin vrste C minimalno jedan puta godišnje ( kondenzacijska ložišta )

Članak 10.

Ovi Opći uvjeti stupaju na snagu osmog dana od objave u službenom glasniku Općine Kloštar Podravski.

Objavom Općih uvjeta smatra se da je ugovor s korisnicima zaključen.

U Pitomači 13.08.2020.

Isporučitelj